Beszámoló a Magyar Aktuárius Társaság 2005/2006 évi tevékenységéről

Az alábbiakban a munkatervi pontoknak megfelelően számolunk be társaságunk tevékenységéről.

1. Szakmai programok, továbbképzések szervezése és szakmai rendezvények figyelemmel kísérése, különös tekintettel a II. Őszi Iskolára, a 2006. évi Altenburger Gyula Szimpóziumra és MAT szemináriumra.

Ősszel sikeresen megrendeztük a társaság második Őszi Iskoláját, amelyre neves külföldi előadókat is meghívtunk. Folytattuk a MAT szemináriumát, amelyen bemutatkoztak új tagjaink. A MAT tagjainak és külsős kollégáknak élénk érdeklődése kísérte az IASP szemináriumot. Az Ügyvezetőség véleménye szerint a Szakmai Továbbképzési Rendszer megfelel kitűzött céljának.

2. A MAT folyamatos aktív részvétele a tágabban értelmezett biztosítási közéletben, beleértve az önkéntes és kötelező pénztárakat, illetve a társadalombiztosítási rendszereket is. Véleménynyilvánítás és érdekképviselet az aktuárius szakmát érintő valamennyi kérdésben.

A MAT szakmai véleményét általában a BSZB, a PSZB illetve a két testület együttes véleménye jelenítette meg. 
2.1. A PSZÁF törvény tervezetéhez kritikai észrevételeket fûztünk. Ennek hatására vagy sem, a tervezet abban a formában lekerült a napirendrõl. 
2.2 Elkészítettük a tartalékrendelet módosítására vonatkozó elvi javaslatainkat; ezt eljuttattuk a PM-be és a PSZÁF-nak is. A PSZÁF Számviteli Munkabizottsága (SzM) a lényeges pontokon elfogadta a MAT javaslatait.
Az SzM állásfoglalást kért a MAT-tól a káringadozási tartalék esetleges újrafogalmazása tárgyában. Errõl széles körû vitát folytattunk, és ennek eredményét eljuttattuk az SzM-nek, amely e véleményt alapvetõen elfogadta, bár további kiegészítõ kérdéseket az SzM még felvethet. A PM sajnos jelenleg nem foglalkozik a tartalékrendelettel (bár tavaly a 
felkérés a PM-bõl érkezett), de erre bármikor sor kerülhet.
2.3 Elkészítettük a számviteli kormányrendelet módosítására vonatkozó elvi javaslatainkat; ezt eljuttattuk a PM-be és a PSZÁF-nak is. A PSZÁF Számviteli Munkabizottsága (SzM) több lényeges ponton elfogadta a MAT javaslatait. A PM számos javaslatunkat beépítette a késõbbi rendelet módosításba, ám több elvi fölvetésünket nem fogadta el, arra hivatkozva, hogy azok nem az õ általuk idõszerûnek tartott témákra vonatkoztak.
2.4 2006 januárjában kiadtuk az elsõ MAT-állásfoglalást a biztosítási kockázatokról és a lakásért életjáradék szerzõdésekrõl. Állásfoglalásunk nagy érdeklődést keltett és valószínűleg ennek hatására lényegesen megváltozott a PSZÁF álláspontja ez ügyben.
2.5 Véleményeztük a nagykockázatok és nagykárok határértékeirõl szóló PM rendelet tervezetét.
2.6 Jelenleg is folyamatban van a többlethozam visszajuttatás szabályaira vonatkozó PSZÁF ajánlás tervezetének véleményezése; a BSZB álláspontját várhatóan 2006. május 25-én küldi el a Felügyelet számára.
2.7 Változatos formában részt veszük a Szolvencia 2 folyamattal kapcsolatos egyeztetési munkában, jelenleg a PM által létrehozott munkacsoportban képviseli a MAT-ot számos tagunk.

3.	A MAT honlapjának működtetése és fejlesztése.

Honlapunk bár nem mindig naprakész, de megfelelően működik.

4. Részvétel a nemzetközi aktuárius szervezetek munkájában.

A GC-vel aláírtuk a Kölcsönös Elismerési Egyezményt (Mutual Recognition Agreement), amely a tagszervezetek minõsített aktuáriusai (fully qualified actuaries) egymás országaiban történõ alkalmazásának könnyített szabályait tartalmazza.
Résztveszünk az EAA (European Actuarial Academy) Tanácsadó Testületének (Advisory Board) munkájában. Az EAA piaci alapon igyekszik részt venni az aktuáriusok alap- és továbbképzésében.
2005. júniusában Arató Miklós vett részt az aktuárius társaságok elnökeinek első fórumán.
2005. októberében és 2006. áprilisában Hanák Gábor vett részt a GC éves közgyűlésén illetve  bizottsági üléseken.
2006. áprilisában Kováts Antal vett részt a Német Aktuárius Társaság éves konferenciáján.
A számunkra fontos két nemzetközi szervezet, a GC ill. az IAA egyes szakmai bizottságaiban való aktív részvételünk anyagi fedezete sajnos továbbra sem megoldott.

5. A MAT könyvtár támogatása.

A könyvtár 2005-ben nem vette igénybe a támogatást.

6. Hagyományos rendezvényeink (kirándulás, újévi vacsora) megszervezése.

Az őszi kiránduláson szerencsére jó volt az idő és sokan vettek részt benne.Az újévi vacsorán hagyományosan jó volt a hangulat. 

További tevékenységek

Elindítottuk a MAT szakmai ajánlások kidolgozását. Két témát – Kötelezettség megfelelőségi teszt és A nem-életbiztosítási díjkalkuláció tartalmi elemei - előkészítettünk.

Összefoglalva elmondhatjuk, hogy az elmúlt egy év legfontosabb eredménye első társasági állásfoglalásunk kibocsátása volt. Ennek tapasztalatai azt mutatják, hogy a megfelelően kiérlelt véleményeinket a jövőben is érdemes ilyen formában bemutatni. Szakmai rendezvényeink az utóbbi egy évben is sikeresek voltak. Ezek száma és látogatottsága ismételten magas volt. 

Budapest, 2006. május 15.	

a MAT Ügyvezetősége